Artichele 'ndialètte barése
Pape Frangíske, 'nd'o' latíne Franciscus, nate accóme Jorge Mario Bergoglio, jè d'o' 13 Marze 2013 u 266 vèscheve de Rome e pape de la Chise Cattòleche, 8 ré d'u State de la Cettà d'u Vaticàne, primàte de Taje, e tanne jalde titele ca téne u pape. De nazzionaleté argendíne e de la combagníe de Gesú, jè u prime pape c'appartíne a chèssa categoríe religgióse e prime ca véne d'o condinènde d'Amèreche.
ViteCange
Nate jinde à na famígghie de oríggene tajàne, 'n-barticolàre pimondíse, jè june de le cinghe fígghie de Màrie José e de Reggine Maríe Sivori. À 21 anne, pe na polmoníte grave, 'n-ge vènne levate na parte d'u polmóne de dèstre. Pe cusse motíve le vaticaníste l'onne levate da la liste de le cardenàle chiú possíbbele à scí à fé u pape, percé se penzéve ca cudde dopo Beneditte XVI avéve à jèsse sciúvene e chine d'energíe. Lauriàte 'n-ghimeche à l'uneversité de Buenos Aires, tení na zite prime de scí à pegghià l'ordene sacre, pe cudde c'a ditte u stésse pape. Decide de scí 'nd'o' seminàrie de Villa Devoto e u 11 de Marze d'u 1958 acchemènze u novizziàte 'nd'à la Combagníe de Gesú, scénne o' Cile e ternanne à Buenos Aires dope, pe pegghié na làurie 'n-filosofíe 'nd'o' 1960. D'o' 1964 nzégne letteratúre e psicologgíe à Santa Fe e a Buenos Aires. Rescebí l'ordinazzióne presbiteràle u 13 de Dicèmbre d'u 1969 pe l'mbosezzióne de le mane d'o' jarcevéscheve de Córdobe Ramón José Castellano. Dope jalde esperiénze de nzegnaménde e la chiamàte superióre de l'Argendíne, jè u direttóre de la facoltà de teologgíe e filosofíe à San Miguel. 'Nd'o' 1979 partèscepe o' vèrtesce da la Celam (Conzíje Episcopàle Latinamericàne) à Puebla e jè jinde à chidde ca nan volene la teologgíe de la liberazzióne, descènne ca la necesseté d'u condinènde latinoamericàne jè ca fasce le cunde che la cultúre e la religgióne su'. 'Nd'o' 1966 scí 'n-Germànie pe combletà u dottoràte. Rescènne 'n-bàtrie jè direttóre spirituàle e confessóre de la Chise de la Combagníe de Gesú de Córdobe.
lmo_Latn fur_Latn umb_Latn lij_Latn